b"\n_START_ARTICLE_\nYarrowita\n_START_SECTION_\nCaracter\xc3\xadstiques qu\xc3\xadmiques\n_START_PARAGRAPH_\n\xc3\x89s un sulfur simple de coure. El grup de la calcosina-digenita en el qual est\xc3\xa0 s\xc3\xb3n tots sulfurs de coure que cristal\xc2\xb7litzen de diverses formes. \xc3\x89s molt semblant i est\xc3\xa0 estretament relacionat amb la spionkopita (Cu\xe2\x82\x83\xe2\x82\x89S\xe2\x82\x82\xe2\x82\x88), al costat de la qual es va descobrir._NEWLINE_Forma una s\xc3\xa8rie de soluci\xc3\xb3 s\xc3\xb2lida amb la Calcocita (Cu\xe2\x82\x82S), en la qual l'empobriment gradual en coure va donant els diferents minerals de la s\xc3\xa8rie entre tots dos extrems._NEWLINE_A m\xc3\xa9s dels elements de la seva f\xc3\xb3rmula, sol portar com a impureses comunes: ferro i plata.\n_START_SECTION_\nFormaci\xc3\xb3 i jaciments\n_START_PARAGRAPH_\nEs forma com un producte de l'alteraci\xc3\xb3 a la intemp\xc3\xa8rie, com a reempla\xc3\xa7ament lamel\xc2\xb7lar d'altres sulfurs de coure en jaciments d'aquests._NEWLINE_Sol trobar-se associat a altres minerals com: anilita, djurleita, spionkopita o tennantita."